న్యూఢిల్లీ: భారత క్రికెటర్ గౌతమ్ గంభీర్ తనను చదివించే బాధ్యత తీసుకుని తన కలలను సాకారం చేస్తానంటూ ముందుకు రావడంపై చిన్నారి జోహ్రా కృతజ్ఞతలు తెలిపింది. జోహ్రా ఇటీవల కశ్మీర్లోని అనంత్నాగ్ జిల్లాల్లో ఉగ్రవాదుల కాల్పుల్లో వీరమరణం పొందిన అసిస్టెంట్ సబ్ ఇన్స్పెక్టర్ అబ్దుల్ రషీద్ కుమార్తె. తన తండ్రిని అంత్యక్రియలకు తీసుకువెళ్తుంటే ఆ చిన్నారి గుండెలవిసేలా ఏడ్చింది. ఆ ఫోటో చూసిన గౌతమ్ గంభీర్ తీవ్ర ఉద్యేగానికి గురయ్యారు. జోహ్రా కన్నీళ్లు తుడుస్తానని, ఆమె చదువుకయ్యే ఖర్చులన్నీ తానే జీవితాంతం భరించి ఆమె కలలను సాకారం చేస్తానని ముందుకు వచ్చారు. దీనిపై జోహ్రా వెంటనే స్పందించింది. గౌతమ్ సార్ చూపించిన ఔదార్యానికి తాను, తన కుటుంబసభ్యులు రుణపడి ఉంటామని జోహ్రా తెలిపింది. తాను డాక్టర్ కావాలని అనుకుంటున్నట్టు చెప్పింది. తన అభిమతాన్ని ఫోటోతో సహా ట్విట్టర్లో పంచుకుంది.
newdhilly: bhaarata cricketer gautam gambhir tananu chadivinche baadhyata teesukuni tana kalalanu saakaaram chestaanantu munduku ravadampai chinnari johra krutagnatalu telipindi. johra iteevala kashmeerloni anantnag jillaallo ugravaadula kaalpullo veeramaranam pondina assistent sab inspector abdul rasheed kumarte. tana tandrini antyakriyalaku teesukuveltunte aa chinnari gundelavisela edchindi. aa photo chusina gautam gambhir teevra udyegaaniki gurayyaru. johra kanneellu tudustaanani, aame chaduvukayye kharchulanni taane jeevitaantam bharinchi aame kalalanu saakaaram chestaanani munduku vachaaru. deenipai johra ventane spandinchindi. gautam sar chuupinchina audaaryaaniki taanu, tana kutumbasabhyulu runapadi untaamani johra telipindi. taanu dactor kaavaalani anukuntunnattu cheppindi. tana abhimataanni phototho sahaa twitterlo panchukundi.